**NEVYRIAUSYBINIŲ ORGANIZACIJŲ VEIKLOS STIPRINIMO 2023-2025 METŲ VEIKSMŲ PLANO 2.1.1.1 PRIEMONĖS „STIPRINTI BENDRUOMENINĘ VEIKLĄ SAVIVALDYBĖSE“ ĮGYVENDINIMAS**

**KAUNO RAJONO SAVIVALDYBĖJE 2024 METAIS**

Lietuvos Respublikos socialinės apsaugos ir darbo ministerija Kauno rajono savivaldybei 2024 m. skyrė 74 931 Eur valstybės biudžeto lėšų bendruomeninei veiklai stiprinti, kurios buvo paskirstytos 25 seniūnijoms pagal gyventojų skaičių.

Šios priemonės tikslas – skatinti gyvenamųjų vietovių bendruomenių savarankiškumą tenkinant viešuosius jų narių (gyventojų) poreikius, stiprinti narių (gyventojų) sutelktumą ir tarpusavio pasitikėjimą, bendruomeninę veiklą, sudaryti sąlygas bendruomeninėms organizacijoms dalyvauti priimant sprendimus dėl bendruomenių narių (gyventojų) socialinių ir viešųjų poreikių tenkinimo.

Įgyvendinant priemonę dalyvavo 30 bendruomeninių organizacijų, kurios panaudojo visas priemonei skirtas valstybės biudžeto lėšas. Projekto įgyvendinimo trukmė – nuo valstybės biudžeto lėšų naudojimo priemonei pasirašymo dienos iki 2024 m. gruodžio 24 d.

Bendruomeninės organizacijos įgyvendino veiklas, kurias vykdant buvo tenkinami viešieji gyvenamųjų vietovių bendruomenių narių interesai ir poreikiai. Iš viso įgyvendintos 122 veiklos.

Daugiausia dėmesio buvo skiriama veikloms, skirtoms bendruomenės narių (gyventojų) sutelktumui ir tarpusavio pasitikėjimui stiprinti (vaikų ir jaunimo laisvalaikio užimtumo organizavimas, bendruomenės narių kultūrinė ir švietėjiška veikla, sporto ir sveikatinimo veikla) ir socialinėms veikloms, skirtoms socialiai pažeidžiamiems bendruomenės nariams (gyventojams) ir (ar) jų grupėms. Įgyvendintose veiklose dalyvavo 14 679 asmenys.

Kauno rajono savivaldybėje buvo pateikta 30 projekto paraiškų ir visi projektai buvo atrinkti finansuoti. Įgyvendintų projektų veiklos 203 kartus buvo viešintos ir (ar) pristatytos visuomenei.